Document ID: /fineweb-2-swissfilter-quality_10-filterrobots/filtered/02038.jsonl.gz/3138

Anc ina giada ina votaziun per in parc natiral en il Grischun! Damaun vuschan quels dal Partenz, sch'els duessan sviluppar il parc il pli grond en las Alps, cun 1'111 kilometers quadrats. Quel vegniss realisà en collavuraziun cun il Principadi da Liechtenstein e la regiun austriaca dal Montafon. Quest parc na vegniss betg numnà tenor ina muntogna suletta, ma tenor in'entira chadaina da muntognas, che va dal massiv da la Silvretta enfin il Falknis en la Val dal Rain Grischuna. Il num da quella chadaina è dapi tschientaners Rätikon – ma i sa tracta dad in'errur che s'ha derasà dad in cronist a l'auter. Tgi sa sche las Partenzras ed ils Partenzers commettian era els in errur?